Crazier

"Crazier" הוא שיר שהוקלט על ידי הזמרת-יוצרת האמריקאית טיילור סוויפט. השיר נכתב על ידי סוויפט ורוברט אליס אורל והופק על ידי סוויפט ונייתן צ'פמן. השיר נכלל בסרט "האנה מונטנה: הסרט" (2009) וגם בפסקול שלו. "Crazier" הוא בלדה רגועה, המאופיינת בסוגת הקאנטרי, עם מילים שעוסקות בהתאהבות. סוויפט ביצעה את השיר בסרט "האנה מונטנה: הסרט", בתור עצמה; הסצנה הזו נלקחה מהסרט והופצה כווידאו קליפ ל-"Crazier". השיר נשלח לרדיו דיסני ושודר בערוץ דיסני וקודם באמצעות פורמטים שונים. הוא הגיע למקום ה-17 במצעד הבילבורד הוט 100 בארצות הברית,<ref name=":1"></ref> ה-64 במצעד הסינגלים האוסטרלי,<ref></ref> ה-67 בקנדה הוט 100,<ref name=":1" /> וה-100 במצעד הסינגלים הבריטי.<ref name=":5"></ref>

"Crazier" זכה לשבחים על ידי המבקרים, שרבים מהם הכתירו אותו לשיר הטוב ביותר בפסקול. ההורדות הדיגיטליות הפכו לזמינות מיד לאחר יציאת הפסקול ב-20 במרץ 2009, והובילו להצלחה מסחרית באוסטרליה, קנדה, בריטניה וארצות הברית. הצלחתו אירעה בארצות הברית, שם הגיע למקום ה-17 במצעד הרשמי של המדינה.<ref name=":1" />

== רקע וכתיבה ==
סוויפט כתבה את "Crazier" ביחד עם רוברט אליס אורל. השיר נכתב בזמן משותף של שישה תווי שמינית לכל תיבה.<ref name=":2"></ref> בנוסף לכך, הוא נכתב במי מז'ור ובעל קצב מהיר-בינוני של 144 פעימות בדקה.<ref name=":2" /> השירה של סוויפט משתרעת על אוקטבה אחת, מ-E<sub>3</sub> עד B<sub>4</sub>.<ref name=":2" /> לפזמון יש את התקדמות האקורדים הבאה, E—B—C#m—A.<ref name=":2" />

הופעת השיר ב"האנה מונטנה: הסרט" אירעה לאחר שיוצרי סרטים פנו לסוויפט בנוגע לשימוש במוזיקה שלה בסרט. מנהלי הסרט שלחו לה אימייל וביקשו שיר "שהיה מושלם להתאהב בו", תוך שרצו שיר "ואלס המאופיין בסוגת הקאנטרי".<ref name=":3"></ref> אף על פי שהוא לא נכתב בכוונה לסרט, סוויפט שלחה את "Crazier" ומנהליו "אהבו אותו".<ref name=":3" /> בנוסף, סוויפט הציעה לבצע את השיר בסרט בעצמה כהופעת קמע. בסרט, סוויפט מופיעה בסצנת גיוס תרומות שהוקם במטרה להציל את אחד הפארקים בעיירה מסוימת אחריה הסרט עוקב.<ref name=":3" /> הסצנה המהירה צולמה ביממה אחת, אך ההופעה של סוויפט הרשימה את צוות הסרט. במאי הסרט, פיטר צ'לסום אמר, "בנפש שלי שררה כמיהה עזה לעבוד עימה (סוויפט) שוב".<ref></ref> בנוסף ל-"Crazier" כתבה סוויפט עבור פסקול הסרט את, "You'll Always Find Your Way Back Home".<ref></ref>

== וידאו קליפ ==
הווידאו קליפ של "Crazier", בבימויו של פיטר צ'לסום, כולל קטעים מתוך "האנה מונטנה: הסרט" והוקרן בבכורה עולמית ב-28 במרץ 2009 בערוץ דיסני.<ref name=":8"></ref>

הקליפ מתחיל בתפאורה הראשית של הסרט, עם סוויפט ושני זמרי ליווי על במה באסם צפוף. סוויפט לבושה בשמלת קיץ בצבעי פסטל, כשהיא מחזיקה ומנגנת בגיטרה אקוסטית. נגני הליווי מנגנים בכינור, בפסנתר, בתופים וגם בבס. לאחר מכן, הקליפ משתנה לסצנה שנלקחה מתוך "האנה מונטנה: הסרט", שבה מיילי סטיוארט (מיילי סיירוס) מזהה את מושא האהבה שלה, טראוויס ברודי (לוקאס טיל), רוכב על סוס בצבע חום. הקליפ מתחלף בין הופעתה של סוויפט לקטעים שנלקחו מהסרט. סצנות אחרות כוללות את סטיוארט וברודי רוכבים יחד על הסוס החום, סטיוארט בוהה ממכונית אדומה לרחוב ואת סטיוארט וברודי יוצאים לדייט. בסוף הקליפ, בני הזוג רוקדים סלואו לצלילי הקהל שמריע לסוויפט.<ref name=":8" />

== ביקורת ==
כלפי "Crazier" הופנו שבחים ביקורתיים מטעם מבקרי המוזיקה. וורן טרוויט מ-About.com החמיא לזה שסוויפט יצרה את השיר כבלדה.<ref></ref> הת'ר פארס מ-AllMusic שיבחה את השיר, וכינתה אותו "השיר הטוב ביותר בסרט בו הוא נכלל".<ref name=":4"></ref> היא החמיאה לו על היותו "אמיתי יותר ולא מתאמץ מדי, ביחס לשאר הרצועות [של סיירוס] או של האנה".<ref name=":4" /> ג'יימס בררדינלי הסכים וקבע, "ללא ספק, הטעות הגדולה ביותר של הסרט היא שטיילור סוויפט תבצע בו שיר, מכיוון שהיא יכולה לשיר וההשוואה לא מחמיאה לכוכבת הסרט עצמו".<ref></ref> ליאה גרינבלט מאנטרטיינמנט ויקלי תיארה את "Crazier" בתור "בלדה יפה ובעלת תשוקה".<ref></ref> אוליביה פוטנאל מ-Premiere, התייחסה להופעת הקמע של סוויפט כאחת מ"נקודות השיא" של הסרט.<ref></ref> פיטר הארטלאוב מסן פרנסיסקו כרוניקל האמין שהופעת הקמע של סוויפט הייתה מהנה, אך קרא לזה טעות מצד יוצרי הסרט, והסביר: "סוויפט כל כך מוכשרת שהיא גורמת לסיירוס להיראות תפלה בהשוואה אליה".<ref></ref> פרי סייברט מ-TV Guide כתבה: "כאשר כוכבת הנוער האמיתית, טיילור סוויפט, מופיעה בסרט [...] היא מפגינה את כל הספונטניות והאותנטיות שחסרות למיילי סיירוס".<ref></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|כל 206 השירים של טיילור סוויפט, לפי דירוג
|146
|<ref name=":0"></ref>
|-
|BuzzFeed
|167 השירים הטובים ביותר של טיילור סוויפט, לפי דירוג
|130
|<ref></ref>
|-
|NME
|השירים הטובים ביותר של טיילור סוויפט, לפי דירוג
|120
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|78
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|163
|<ref></ref>
|}

== הצלחה מסחרית ==
"Crazier" זכה להשמעה בלעדית ברדיו דיסני. "Crazier" הופיע לראשונה במקום ה-72 במצעד הבילבורד הוט 100, ב-25 באפריל 2009.<ref></ref><ref name=":6"></ref> "Crazier" עלה שלושה מקומות למקום ה-69 בשבוע שלאחר מכן,<ref></ref> אך זינק למקום ה-38 בשבוע שהסתיים ב-25 באפריל 2009, עקב עלייה של 87 אחוז בהורדות דיגיטליות.<ref></ref> במהלך השבוע שאירע ב-2 במאי 2009, השיר הגיע למקום ה-17, כאשר נמכר בלמעלה מ-110,000 עותקים.<ref name=":1" /><ref></ref> בנוסף לכך, הוא הגיע למקום ה-28 במצעד שירי הפופ. בנובמבר 2014, נודע כי "Crazier" נמכר בלמעלה ממיליון עותקים בארצות הברית, דבר שהוביל את איגוד תעשיית ההקלטות האמריקאי (RIAA), להעניק לו את תואר הפלטינה.<ref name=":7"></ref>

כיוון ש-"Crazier" לא נשלח באופן רשמי לרדיו ולא הופץ כסינגל, המכירות הדיגיטליות החזקות שלו היו אלה שהצליחו לגרום לו להיכנס למצעדים נוספים ברחבי העולם, כדוגמת המצעדים שבממלכה המאוחדת, אוסטרליה וקנדה. השיר הופיע לראשונה במקום ה-72 בשבוע שהסתיים ב-11 באפריל 2009 במצעד השירים הדיגיטליים.<ref name=":6" /> במהלך השבוע שהסתיים ב-2 במאי 2009, הוא הגיע למקום ה-31 במצעד השירים הדיגיטליים, ולמקום ה-67 בקנדה הוט 100.<ref name=":1" /> "Crazier" הגיע למקום ה-57 במצעד הסינגלים האוסטרלי.<ref></ref> השיר הופיע לראשונה במקום ה-100 במצעד הסינגלים הבריטי בשבוע שהסתיים ב-16 במאי 2009.<ref name=":5" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":7" />
|פלטינה
|1,000,000<ref></ref>
|}

== קישורים חיצוניים ==

== הערות שוליים ==

קטגוריה:שירי 2009
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי רוברט אליס אורל
קטגוריה:שירים שהופקו על ידי טיילור סוויפט
קטגוריה:שירים שהופקו על ידי נייתן צ'פמן
קטגוריה:שירים מסרטי קולנוע
קטגוריה:בלדות משנות ה-2000
קטגוריה:בלדות קאנטרי